b'\n_START_ARTICLE_\nJustus Ripatti\n_START_PARAGRAPH_\nJustus Ripatti (2. huhtikuuta 1892 Hirvensalmi \xe2\x80\x93 23. hein\xc3\xa4kuuta 1980 Helsinki) oli j\xc3\xa4rjestyksess\xc3\xa4 toinen Suomen valtakunnansovittelija vuosina 1963\xe2\x80\x931965.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nJustus Ripatin vanhemmat olivat hirvensalmelainen maanviljelij\xc3\xa4 Justus Ripatti ja Eliina Alam\xc3\xa4kel\xc3\xa4. Sis\xc3\xa4llissodan aikana Ripatti toimi komppanianp\xc3\xa4\xc3\xa4llikk\xc3\xb6n\xc3\xa4 valkoisten puolella. Ripatti suoritti ylemm\xc3\xa4n oikeustutkinnon vuonna 1920 ja sai samana vuonna varatuomarin arvonimen. H\xc3\xa4n toimi asianajajana Viipurissa vuosina 1922\xe2\x88\x921940, Suomen Ty\xc3\xb6nantajain Keskusliiton toimistop\xc3\xa4\xc3\xa4llikk\xc3\xb6n\xc3\xa4 vuosina 1940\xe2\x88\x921941 ja hallintoneuvoksena kauppa- ja teollisuusministeri\xc3\xb6ss\xc3\xa4 vuosina 1942\xe2\x88\x921945. H\xc3\xa4n oli valtakunnansovittelijana vuosina 1963\xe2\x80\x931965 ja Suomen Puunjalostusteollisuuden Ty\xc3\xb6nantajaliiton toimitusjohtajana 1945\xe2\x80\x931959. H\xc3\xa4n sai laamannin arvonimen vuonna 1959. H\xc3\xa4nen puolisonsa oli hammasl\xc3\xa4\xc3\xa4k\xc3\xa4ri Hellin Sofia Reinikainen._NEWLINE_Ripatin poika oli suurl\xc3\xa4hettil\xc3\xa4s Pertti Ripatti.'